Rayman Legends

**Rayman Legends,** հարթակային խաղ, մշակել է *Ubisoft Montpellier-ը* և հրատարակել Ubisof-ը 2013 թվականին։ Այն Rayman շարքի հինգերորդ գլխավոր խաղն է և 2011 թվականի Rayman Origins խաղի շարունակությունը։ Խաղը թողարկվել է Microsoft Windows, PlayStation 3, Xbox 360, Wii U և PlayStation Vita հարթակների համար 2013 թվականի օգոստոս և սեպտեմբեր ամիսներին։ PlayStation 4 և Xbox One տարբերակները թողարկվել են 2014 թվականի փետրվարին, իսկ Stadia տարբերակը  2021 թվականի նոյեմբերին։ Nintendo Switch-ի համար նախատեսված **Rayman Legends Definitive Edition** համակարգը թողարկվել է Հյուսիսային Ամերիկայում, Եվրոպայում և Ավստրալիայում 2017 թվականի սեպտեմբերի 12-ին։

*Rayman Legends-ը* հայտարարվել է խաղային համակարգ Wii U համար նախատեսված Electronic Entertainment Expo (E3) ցուցահանդեսում 2012 թվականին։ Խաղի թողարկումը հետաձգվել էր մինչև 2013 թվականի փետրվար ամիսը՝ խաղին վերջնական տեսք տալու համար, իսկ *ZombiU-ի* ֆինանսական խնդիրների պատճառով խաղի թողարկումը կրկին հետաձգվել է վեց ամսով, և դարձել բազմապլատֆորմային։

Rayman Legends-ը թողարկվելուց հետո արժանացել է քննադատների գովասանքին։ Քննադատները գովաբանել են խաղի վիզուալ էֆեկտները, դիզայնը, կառավարումը, սաունդթրեքը, ընդհանուր խաղը և բովանդակության մեծ ծավալը։ Խաղը ի սկզբանե ցածր վաճառք է ունեցել, բայց մինչև 2014 թվականը վաճառվել է մեկ միլիոնից ավելի օրինակով։

## Խաղային ընթացք
Խաղը շարունակվում է Rayman Origins-ի խաղաոճով, որտեղ մինչև չորս խաղացող (կախված ձևաչափից) միաժամանակ անցնում են տարբեր մակարդակներով։ Lums-ը կարելի է հավաքել՝ դրանց դիպչելով, թշնամիներին հաղթելով կամ գերի վերցված Teensies-ին ազատելով։ Teensies-ի հավաքագրումը բացում է նոր աշխարհներ, որոնք կարելի է խաղալ ցանկացած հերթականությամբ, երբ դրանք հասանելի լինեն: Rayman-ի, Globox-ի և Teensies-ի վերադարձի հետ մեկտեղ որպես խաղային կերպարներ, խաղացողները կարող են վերահսկել նոր կին կերպար Բարբարա Բարբարոս արքայադուստրին, նրա քրոջը և նրանց զարմիկներին, երբ նրանք փրկվեն որոշակի փուլերից։

Հիմնական խաղային կերպարներից բացի, որպես օգնական կերպար հանդես է գալիս նաև  Murfy-ին, greenbottle-ը, որն առաջին անգամ հայտնվել է «Rayman 2։ The Great Escape» խաղում։ Murfy-ին կարող է կատարել տարբեր գործողություններ, ինչպիսիք են՝ պարաններ կտրելը, մեխանիզմներ ակտիվացնելը, թշնամիներին բռնելը և Lums-եր հավաքելը։ Սրանք առաջարկում են մի շարք մակարդակներ, որոնցում առաջընթացի համար անհրաժեշտ են համագործակցություն։ Խաղի Wii U, PlayStation Vita և PlayStation 4 տարբերակներում լրացուցիչ խաղացողը կարող է անմիջապես կառավարել Murfy-ին սենսորային կառավարման միջոցով՝ համապատասխանաբար օգտագործելով Wii U GamePad-ը, Vita-ի առջևի սենսորային էկրանը և DualShock 4 սենսորային վահանակը։ Մենախաղի ռեժիմի որոշակի փուլերում կառավարումն անցնում է Murfy-ին, մինչ համակարգիչը կկարողանա կարգավորել խաղացող կերպարին։ Խաղի PlayStation 3, Xbox 360, Xbox One, և PC տարբերակներում, Murfy-ին շարժվում է ավտոմատ կերպով, որոշակի ստեղներով կառավարելով։ Խաղը իր մեջ ներառում է նոր բաժիններ, որտեղ խաղացողը կարող է հարվածել բռունցքներով իր թշնամիներին, ինչպես նաև ռիթմի վրա հիմնված մակարդակների հավաքածու, որոնք ընդգրկում են այնպիսի երգերի քավըր տարբերակներ, ինչպիսիք են «Black Betty», «Eye of the Tiger» և «Woo-Hoo»-ն։

Խաղն առաջարկում է ավելի քան հարյուր քսան մակարդակ, այդ թվում՝ քառասունը վերամշակված օրիգինալ Rayman Origins-ից, որոնցով կարող եք ձեռք բերելով Lucky Tickets, նաև շահել լրացուցիչ Lums-եր և Teensies միավորներ։ Խաղը նաև առաջարկում է ամենօրյա և շաբաթական մարտահրավերների փուլեր, որոնց ընթացքում խաղացողները կարող են մրցել այլ խաղացողների հետ այնպիսի մարտահրավերներով, ինչպիսիք են կարճ ժամանակում որոշակի քանակությամբ Lums հավաքելը կամ բեմում ամենաերկար գոյատևելը: Մարտահրավերային փուլերը կարելի է դարձնել հասանելի բարձրացնելով խաղացողի «հիանալի» լինելու վարկանիշը, որն ավելանում է Teensies-ը փրկելով, վաստակած գավաթները հավաքելով, յուրաքանչյուր մակարդակում մեծ թվով Lums հավաքելով կամ մարտահրավերի ավարտին խաղի բարձրակետին հասնելով։ Ներկայացված է նաև Kung Foot ֆուտբոլային խաղը, որտեղ խաղացողները պայքարում են ֆուտբոլի գնդակը մրցակցի դարպասը գցելու համար:

## Սյուժե
«Ծագումը» իրադարձություններից մեկ դար անց, Rayman-ը, Globox-ը և Teensies-ը արկածներից հետո հանգիստ քնած էին։ Այդ ընթացքում «Պղպջակներ երազողի» մղձավանջներն ավելի էին ուժեղացել և ընդարձակվել կախարդի օգնությամբ և գերի վերցնելով Բարբարային ու նրա արքայադուստրերին։ Իմանալով դա՝ Murfy-ին արթնացնում է Rayman-ին և նրա ընկերներին, պատմում թե ինչ է պատահել, նախքան քաոսին վերջ դնելուն։ Հաղթելով յուրաքանչյուր աշխարհի հրեշին՝ Rayman-ը և ընկերները յուրաքանչյուր կախարդին ուղարկում են տիեզերք, որտեղ ի վերջո դևերը նրանց օգտագործում են որպես զվարճանքի գործիք դեպի Լուսին ճանապարհորդության ծաղրերգության մեջ:

## Զարգացում
Խաղի մասին տեղեկատվությունն առաջին անգամ հայտնվել է առցանց հարցման ժամանակ, որն ակնարկում էր առաջիկա «Rayman Origins 2»-ում ներառել նոր վիշապներ, արնախումներ, ուրվականներ, «Վերադարձ դեպի մահացածների երկիր» սերիան, ինչպես նաև Rayman-ի նախորդ սերիաներից։ Հետագայում Ubisoft-ը գրանցել է իր դոմենային անունները «RaymanLegends.com»-ում և «Rayman-Legends.com»-ում։

2012 թվականի ապրիլի 27-ին համացանցում հայտնվել է խաղի առաջին թրեյլերը, որը բացահայտել է խաղի որոշ մանրամասներ, ներառյալ նոր կերպարներին և առցանց խաղացողներին։ Թրեյլերի վերջում նաև ցուցադրվում են Wii U-ի բացառիկ հնարավորությունները, ինչպիսիք են NFC-ի օգտագործումը՝ սենսորային էկրանին տեղադրված ֆիգուրները խաղի վրա ցուցադրելու համար, ինչպես ցույց է տրվել Assassin's Creed Rabbids-ի և Ezio-ի ֆիգուրներով խաղը։ Ավելի ուշ Ubisoft-ը հայտարարություն է տարածել, որում հաստատել է դրա մշակումը, չնայած նշել, որ այն «նախատեսված էր որպես զուտ ներքին ցուցադրական տեսանյութ և ոչ մի կերպ չէր ներկայացնում վերջնական խաղը, խաղային համակարգը կամ դրանց առանձնահատկությունները»։

Խաղը պաշտոնապես ներկայացվել էր Wii U-ի համար, ցուցադրել Ubisoft-ը  Electronic Entertainment Expo 2012 առևտրային ցուցահանդեսում, Murfy-ին հանդես է եկել որպես խաղային կերպար։ Չնայած Ubisoft-ը հաստատել էր խաղի թողարկումը միայն Wii U-ի համար, Ubisoft-ի ավագ խաղերի մենեջեր Մայքլ Միչոլիչը նշել էր, որ Ubisoft-ը դիտարկում էր Rayman Legends-ի PS3, Xbox 360 և PC տարբերակները, քանի որ «մենք դիտարկում ենք թողարկման բազմաթիվ տարբերակներ»։ Gamescom-ը 2012 թվականին թողարկված թրեյլերը ցույց է տվել, որ այն բացառիկ կլինի Wii U-ի համար։

Խաղը սկզբնապես նախատեսված էր թողարկել 2012 թվականի նոյեմբերի 30-ին։ Այնուամենայնիվ 2012 թվականի հոկտեմբերի 8-ին խաղի թողարկումը կրկին ձախողվել էր։   2012 թվականի դեկտեմբերի 13-ին թողարկվել էր խաղի դեմո տարբերակը Wii U eShop-ում։ Խաղի պաշտոնական թողարկման ամսաթիվը հայտարարվել էր 2013 թվականի փետրվարի 26-ը, սակայն այն հետաձգվել էր մինչև 2013 թվականի սեպտեմբեր, որպեսզի խաղը միաժամանակ թողարկվի PlayStation 3-ի և Xbox 360-ի համար։ Այս ուշացումը հիասթաություն էր երկրպագուների համար։ Երկրպագուները սկսել էին ստորագրահավաք՝ պահանջելով, որ խաղը թողարկվի սկզբնական ամսաթվին, որին միացել էին ավելի քան 11,000 մարդ։ Երկրպագուներին հանգստացնելու համար Ubisoft-ը հայտարարել էր, որ Wii U-ն ապագայում կունենա ևս մեկ բացառիկ դեմո տարբերակ, սակայն սա նույնպես բացասաբար էր ընդունվել։ Խաղը մշակողները նույնպես արտահայտել էին իրենց դժգոհությունը ուշացման համար մինչդեռ խաղ ստեղծող՝ Միշել Անսելը լուսանկարվում էր խաղի թողարկման համար պայքարող ցուցարարների հետ։

Ի պատասխան ուշացման մշակողների թիմը հայտարարել էր, որ խաղի առցանց մարտահրավերներ ռեժիմը անվճար թողարկելու են Nintendo eShop-ի միջոցով 2013 թվականի ապրիլի 25-ին։ Այս ռեժիմը ներառում էր ամենօրյա մարտահրավերներ, հիմնված 5 սցենարներից մեկի հիման վրա, որոնցից մեկը բացառիկ էր Wii U-ի համար, և ներառում էր առցանց վարկանիշային աղյուսակներ և Ghost ֆունկցիոնալություն։ Նրանք նաև նշել էին, որ լրացուցիչ մշակման ժամանակի հետ մեկտեղ, խաղին ավելացնելու էին նոր մակարդակներ, թշնամիներ և այլն։ 2013 թվականի փետրվարի 24-ին հայտնի էր դարձել, որ Միշել Անսելը և Մոնպելյեի թիմը կարող են լքել Ubisoft-ը վիճաբանության պատճառով, սակայն Ubisoft-ը հերքել էր բոլոր լուրերը։ Ubisoft-ի խորհրդի նախագահ և գործադիր տնօրեն Իվ Գիյմոյի խոսքով՝ Zombiu-ի վաճառքի ցածր ցուցանիշները հանգեցրել էին Rayman Legends-ը բազմապլատֆորմային խաղ դարձնելու որոշմանը։ Չնայած թիմը դիտարկում էր Xbox Smartglass-ի օգտագործումը՝ խաղի Wii U GamePad-ի գործառույթները Xbox 360-ի վրա վերստեղծելու համար, համակարգը բավականաչափ արագ չէր կարողանում արձագանքել։

2013 թվականի օգոստոսի 1-ին հայտարարվել էր, որ Wii U-ի այն օգտատերերը, ովքեր ներբեռնել էին Rayman Legends Challenges հավելվածը մինչև 2013 թվականի օգոստոսի 28-ը, կստանան Rayman-ի համար նաղատսված զգեստ։ Խաղի որոշակի տարբերակները նախապես պատվիրելիս որպես բոնուս առաջարկում էր կամ Avelina-ի կերպարը, որը ոգեշնչված է Assassin ' s Creed III-ից և Liberation-ի Avelin de Granpre-ից: 2013 թվականի օգոստոսի 7-ին Nintendo Direct-ի շնորհանդեսի ժամանակ հայտարարել էին, Wii U տարբերակի երկու նոր կոստյումներ՝ Mario-ի կոստյումը Rayman-ի համար և Luigi-ի կոստյումը Globox-ի համար։ Օգոստոսի 23-ին Rayman Legends Musical Beatbox հավելվածը հասանելի էր դարձել ինտերնետում, iTunes-ում և Android սարքերում։ Այս ծրագիրը թույլ է տալիս օգտվողներին ստեղծել իրենց սեփական երգերը զրոյից կամ օգտագործելով Legendary-ը ռեժիմը, որը թույլ է տալիս նրանց խմբագրել նվագող երգերը՝ Teensies in Trouble, 20000 Lums Under the Sea և Fiesta de los Muertos տարբերակներով: 2013 թվականի օգոստոսի 28-ին Ubisoft-ը Rayman Legends կայքում հայտարարել էին, որ PlayStation Vita-ի եվրոպական տարբերակի թողարկումը հետաձգվում էր մինչև 2013 թվականի սեպտեմբերի 12-ը, որպեսզի ապահովվի «վերջնական մակարդակը», որը խաղացողները ակնկալում էին Rayman խաղից։

Խաղը ներառում էր *Origins-*ում օգտագերծվող Ubi Art Framework շարժիչը բարելավված տարբերակով։ Այն իր մեջ ներառում էր նոր դինամիկ լուսավորության համակարգ, որը լուսավորում կամ ուրվագիծ է տալիս կերպարներին՝ կախված նրանց միջավայրից, ինչպես նաև լույսի և ստվերի օգտագործմամբ տեսանելի դարձնում գաղտնի հատվածները,  նաև եռաչափ տարրերի անխափան ինտեգրումը երկչափ միջավայրերում, ինչը աչքի էր ընկնում խաղի եռաչափ մոդելավորված բոսերի և հրեշների շնորհիվ։

Legends-ի գեղարվեստական ​​ոճի վրա հիմնված սմարթֆոնային խաղ՝ Rayman Fiesta Run-ը, մշակել է Pastagames-ը և թողարկել iOS և Android սարքերի համար 2013 թվականի նոյեմբերի 7-ին։ Այն նախորդ՝ Rayman Jungle Run խաղի շարունակությունն էր։

PS4-ի և Xbox One-ի վրա Rayman Legends-ը օգտվել է բարելավված տեխնիկական բնութագրերից: Խաղն օգտագործում է իր բարձր որակի նյութակազմվածքը և նվազեցնում մակարդակների միջև բեռնման ժամանակը։ Rayman-ի PS3 և Xbox 360 տարբերակների բոնուսային զգեստները նույնպես հեշտությամբ հասանելի են այս տարբերակներում ևս։ 2017 թվականի սեպտեմբերին թողարկվել է Nintendo Switchport-ը, որը մշակվել էր Pastagames-ի հետ համատեղ (որը հետագայում համագործակցելու է Ubisoft-ի հետ Rayman Mini-ի մշակման գործում), որը կոչել են Definitive Edition։

2020 թվականին Ubisoft-ը COVID-19 համավարակի ժամանակ հայտարարել է *«Play Your Part, Play At Home»* արշավի մասին։ Այս արշավի շրջանակներում համակարգչային օգտատերերը կարողացել էին ստանալ Rayman Legends խաղի (այլ խաղերի հետ միասին) անվճար թվային օրինակը Ubisoft կայքի միջոցով։

## Արձագանքներ
### Քննադատական ​​​​պատասխաններ

Metacritic-ի կարծիքով՝ Rayman Legends-ը համընդհանուր գովասանքի է արժանացել։ Rayman-ը խաղը գնահատել է 9/10՝ ասելով, որ այն «վերջին ժամանակների ամենաուրախ, վառ երևակայությամբ և զվարճալի խաղերց մեկն է»։

Խաղի PlayStation Vita տարբերակը Famitsu-ից ստացել է 33/40 ընդհանուր գնահատականը։

GamesRadar-ը խաղին տվել է 5-ից 4.5 աստղ, գովաբանելով մակարդակների բազմազանությունը և ներկայացման ձևը, միաժամանակ քննադատելով երբեմն քաոսային բազմախաղացող ռեժիմը և մենախաղի ժամանակ սենսորային էկրանի որոշ հատվածներ։

TGameSpot-ի om McShea-ն խաղը գնահատել է 9.0/10՝ գովաբանելով խաղի մեխանիկան, մակարդակների դիզայնը և տեղական համագործակցային խաղը։

GameTrailers-ը խաղին տվել է 9.1/10 գնահատական՝ նշելով, որ Wii U GamePad-ի համագործակցային խաղը «միայն լրացնում է խաղի դիզայնը»։

IGN-ի Խոսե Օտերոն խաղը գնահատել է 9.5/10՝ գովաբանելով խաղը և մակարդակների դիզայնը՝ ասելով. «Բնականաբար, Rayman-ը սկսում է պարզ վազքով, ցատկով և հարվածներով, բայց նախքան դա հասցնում եք հասկանալ որ դուք արդեն անցնել եք տասնյակ մահացու թակարդների կողքով, կռվել հսկայական հրեշների դեմ կամ խաղացել դժվար մակարդակներում, որոնք նման են 90-ականների տեսահոլովակներին»։ «Ամեն անգամ, երբ մտածում էի, որ գտել եմ իմ սիրելի դրվագը, հաջորդը գալիս էր և փոխարինում մյուսին», բայց քննադատում էի առցանց համագործակցության բացակայությունը։

Polygon-ի Դանիել Ռինդոն խաղը գնահատել է 8.5/10՝ ասելով, որ այն «գեղեցիկ ձևավորված մարտահրավերների շարք է»։

Nintendo Life-ի Թոմաս Ուայթհեդը Wii U տարբերակին տվել էր «գերազանց» 9/10 գնահատական՝ նշելով, որ այն «մոտ է կատարելությանը» աննշան սխալներով։ Նա քննադատել էր խաղի կարճ տևողությունը և ավելացրել, որ «հստակ գիտակցելով դա՝ մշակողները այդ ժամերը դարձրել են անչափ փառահեղ»։

17-րդ ամենամյա D.I.C.E. մրցանակաբաշխության ժամանակ Ինտերակտիվ արվեստների և գիտությունների ակադեմիան Rayman Legends-ին առաջադրել է «Family Game of the Year», «Outstanding Achievement in Art Direction» և «Outstanding Achievement in Original Music Composition» անվանակարգերում։

### Վաճառքներ
Չնայած Legends-ը իր առաջին շաբաթվա ընթացքում միջազգային վաճառքով գերազանցել էր Origins-ին, քանի որ Wii U տարբերակը վաճառվել էր ամենաշատ օրինակներով, սակայն խաղը չէր կարողացել արդարացնել վաճառքի սպասումները։ Ubisoft-ի տվյալներով՝ 2013 թվականի նոյեմբերի դրությամբ խաղի վաճառքը մոտենում էր մեկ միլիոնի։ 2014 թվականի նոյեմբերի սկզբին Ubisoft-ը հայտնել էր, որ Rayman Legends-ը դեռևս լավ է վաճառվում և նպաստում եկամուտներին ավելացմանը։ 2019 թվականի փետրվարի 4-ի դրությամբ Rayman Legends-ը վաճառվել էր 4,48 միլիոն օրինակով բոլոր հարթակներում, ներառյալ PS Vita և Nintendo Switch տարբերակները։

## Ծանոթագրություններ

## Արտաքին հղումներ
* 

Կատեգորիա:PlayStation 4 տեսախաղեր
Կատեգորիա:Windows տեսախաղեր
Կատեգորիա:Xbox 360 տեսախաղեր
Կատեգորիա:Xbox One տեսախաղեր
Կատեգորիա:Համակարգչային խաղեր